На “Музычным Алімпе” выступілі і госці з далёкага расійскага Іркуцка — беларускі клуб “Крывічы”. Праграма, якую прывезлі да нас расіяне, можна з поўным правам назваць унікальнай. Некалькі песень былі запісаны ў этнаграфічных экспедыцыях па вёсках беларускіх перасяленцаў Іркуцкай вобласці, якія былі заснаваны ў 1902 — 1912 гадах. Потым беларускі гурт “Крывічы” перамясціўся на “Танцавальную лагчыну”, дзе правёў майстар-клас па побытавых беларускіх танцах. Жыхары паселішча радавых маёнткаў “Звон-гара” ўручылі “хлеб-соль” намесніку старшыні райвыканкама Віктару Азаронку. Ноту завяршэння адкрыцця фестывалю ўзяў знакаміты лепяльчанін Аляксандр Балотнік, які выканаў новую песню.